el el el el el el el el el el el el el el el el el el el el el el el el el el el el el it el el el el el el fr el en it fr el fr it fr el fr it fr el de it fr el pt it fr el fr it fr el fr fr el oc en el el el el el fr el en it fr el sv fr en el en fr el el el el el el el el el el el el el el el el el el el el el el el el el el el el el el el el el el el el el el el el
Ο Ανέστης Αγρίτης (Μυτιλήνη, 16 Απριλίου 1981) είναι Έλληνας πρώην διεθνής ποδοσφαιριστής, ο οποίος αγωνιζόταν ως επιθετικός.
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα.
Ξεκίνησε το ποδόσφαιρο σε ηλικία 14 ετών από τη Δόξα Πλαγιάς, ερασιτεχνική ομάδα της Λέσβου και το 1999 εντάχθηκε στον Αιγέα Πλωμαρίου, τότε ομάδα Δ΄ Εθνικής. Οι καλές του εμφανίσεις με τον Αιγέα προσέλκυσαν το ενδιαφέρον του Αιγάλεω και τον Ιανουάριο του 2000 εντάχθηκε στο δυναμικό του "Σίτι", στο οποίο αγωνίστηκε επτά συνολικά χρόνια, δύο στη Β΄ Εθνική και πέντε στην πρώτη τη τάξει κατηγορία.
Με το Αιγάλεω πραγματοποίησε εξαιρετικές εμφανίσεις και την περίοδο 2003-04, όταν ο σύλλογος τερματίζοντας στην πέμπτη θέση του πρωταθλήματος εξασφάλισε για πρώτη φορά στην ιστορία του την έξοδο στις ευρωπαϊκές διοργανώσεις, φθάνοντας μέχρι τη φάση των ομίλων στο κύπελλο ΟΥΕΦΑ της επόμενης περιόδου (2004-05), προσέλκυσε το ενδιαφέρον ευρωπαϊκών συλλόγων. Τον Ιανουάριο του 2007 μεταγράφηκε στη γερμανική Κίκερς Όφφενμπαχ, με την οποία αγωνίσθηκε μέχρι το καλοκαίρι του 2008 στη Β΄ κατηγορία της Μπούντεσλιγκα.[1]
Συνέχισε την καριέρα του στον Ηρακλή Θεσσαλονίκης την περίοδο 2008-09[2] και το καλοκαίρι του 2009 συμφώνησε με τον ΟΦΗ,[3] όπου αγωνίστηκε τα επόμενα δύο χρόνια. Ακολούθησε μια διετία (2011-13) στην Κέρκυρα,[4] για να επιστρέψει το καλοκαίρι του 2013 στη γενέτειρά του Μυτιλήνη, έπειτα από 13 χρόνια απουσίας, για λογαριασμό της Καλλονής,[5] υπογράφοντας μονοετές συμβόλαιο συνεργασίας, το οποίο ανανέωσε για ακόμη έναν χρόνο το 2014,[6] αποχωρώντας τελικά με την ολοκλήρωσή του το καλοκαίρι του 2015.[7]
Το 2000 κλήθηκε και αγωνίστηκε στην εθνική Ελπίδων, ενώ έγινε διεθνής μία φορά και με την εθνική Ανδρών στον εκτός έδρας (διεξήχθη στη Λάρνακα) νικηφόρο φιλικό αγώνα (2-1) εναντίον της Κύπρου στις 29 Ιανουαρίου 2003, όταν υπό τις οδηγίες του Ότο Ρεχάγκελ αγωνίστηκε στο δεύτερο ημίχρονο της αναμέτρησης, αντικαθιστώντας τον Νίκο Λυμπερόπουλο.[8] Το 2004 ήταν μέλος της ολυμπιακής εθνικής ομάδας στους Ολυμπιακούς Αγώνες της Αθήνας, αγωνιζόμενος στους δύο από τους τρεις αγώνες που έδωσε η Ελλάδα.
↑ «Στην Όφφενμπαχ ο Αγρίτης, www.sport24.gr». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 18 Φεβρουαρίου 2015.
↑ Ο Αγρίτης στον Ηρακλή, www.sport-fm.gr
↑ Στον ΟΦΗ ο Αγρίτης, contra.gr[νεκρός σύνδεσμος]
↑ Συνεχίζει στην Κέρκυρα ο Αγρίτης, www.gazzetta.gr
↑ Στην Καλλονή ο Αγρίτης, www.sport24.gr
↑ «Ανανέωσε με Καλλονή ο Αγρίτης, www.pamesports.gr». Αρχειοθετήθηκε από το πρωτότυπο στις 21 Μαρτίου 2015. Ανακτήθηκε στις 18 Φεβρουαρίου 2015.